turjo4nis/wikipedia-bn-dump-20250701 huggingface dataset:
ওয়াটসন জাদুঘর

ওয়াটসন জাদুঘর হলো গুজরাতের রাজকোটের জুবিলি গার্ডেনের মাঝখানে অবস্থিত একটি রাজকীয় জাদুঘর, যা ১৩ শতকের শিল্পকর্ম, হস্তশিল্প, মৃৎশিল্প এবং রাজকীয় নিদর্শনগুলির জন্য বিখ্যাত। সমগ্র  সৌরাষ্ট্র (অঞ্চল) জুড়ে থাকা সাতটি জাদুঘরের মধ্যে ওয়াটসন জাদুঘরকে সেরা হিসেবে বিবেচনা করা হয়। এই জাদুঘরটি গুজরাত রাজ্য সরকার দ্বারা পরিচালনা করা হয়। এই জাদুঘরে তৎকালীন রাজকোটের রাজা  জাদেজা রাজপুতদের মূল্যবান জিনিসপত্রের সংগ্রহ রয়েছে। এতে অমূল্য সমগ্রী, নিদর্শন, ছবি যেমন রয়েছে তেমনি এর সঙ্গে রয়েছে একটি তথ্যবহুল গ্রন্থাগার। জাদুঘরের নানাধরনের প্রকাশনা একটি কাউন্টারের মাধ্যমে বিক্রি করা হয়।

ইতিহাস 
ওয়াটসন জাদুঘরটি রাজকোটের জুবিলি গার্ডেনে অবস্থিত কুইন ভিক্টোরিয়া মেমোরিয়াল ইনস্টিটিউট ভবনে স্থাপিত। জাদুঘরের নামকরণ করা হয়েছে একজন ব্রিটিশ রাজনৈতিক এজেন্ট কর্নেল জন ওয়াটসনের নামে। ১৮৮৮ সালে কর্নেল জন ওয়াটসনের স্মরণে এই জাদুঘরের নামকরণ করা হয়। কর্নেল ওয়াটসন  ১৮৮১ থেকে ১৮৮৯ সাল পর্যন্ত কাঠিয়াওয়াড় এজেন্সির একজন ব্রিটিশ রাজনৈতিক এজেন্ট ছিলেন। ওয়াটসন জাদুঘরটি বরোদা জাদুঘরের পরে গুজরাটের দ্বিতীয় গুরুত্বপূর্ণ জাদুঘর হিসাবে ধরা হয়। এটি সৌরাষ্ট্র (অঞ্চল) এর প্রাচীনতম জাদুঘর। কর্নেল ওয়াটসন ইতিহাস এবং প্রত্নতত্ত্বের প্রতি বিশেষ অনুরাগী ছিলেন এবং রাজকোট সম্পর্কে নানান তথ্য সংগ্রহ করতেন। কর্নেল ওয়াটসনের বেশিরভাগ সংগৃহীত সামগ্রী এবং অন্যান্য নিদর্শন এই যাদুঘরে সংরক্ষিত আছে। ১৮৯৩ সালে জাদুঘর ভবনটির নির্মাণকাজ সম্পন্ন হয়এবং বোম্বে প্রেসিডেন্সির গভর্নর লর্ড জর্জ হ্যারিস জনসাধারণের জন্য এই জাদুঘরটি উন্মুক্ত করেন।

ওয়াটসন জাদুঘরে সৌরাষ্ট্র অঞ্চল থেকে সংগৃহীত সিন্ধু সভ্যতার নিদর্শন, ত্রয়োদশ শতাব্দীর মন্দিরের মূর্তি, খোদাই, ঔপনিবেশিক শাসকদের স্মারক, গ্রন্থাগারের চিত্রকর্ম এবং প্রতিবেশী শাসকদের দান করা চিত্রকর্মগুলি জাদুঘরের প্রধান আকর্ষণ। এই জাদুঘরে প্রাকৃতিক ইতিহাস, নানা ধরনের পোশাক এবং স্থানীয় আদিবাসীদের বাড়ির নকশা প্রদর্শন করা হয়েছে। এখানে প্রত্নতত্ত্ব গ্যালারিতে প্রাগৈতিহাসিক যুগের নিদর্শন দেখতে পাওয়া যায়। এই জাদুঘরে মুদ্রার একটি চমৎকার সংগ্রহ রয়েছে।

বিভাগ 

জাদুঘরের বিভিন্ন বিভাগ বিষয়ভিত্তিকভাবে সাজানো। জাদুঘরে বিভক্ত কয়েকটি বিভাগ হলো পাণ্ডুলিপি, বস্ত্র, শিলালিপি, ভাস্কর্য, মুদ্রা, নৃবিজ্ঞান, লোক সূচিকর্ম এবং হস্তশিল্প, বাদ্যযন্ত্র, কাঠের কাজ, প্রাকৃতিক ইতিহাস এবং পাথর ও খনিজ পদার্থ, ১৩ শতকের মন্দিরের মূর্তি, খোদাই, ঔপনিবেশিক শাসকদের স্মারক, গ্রন্থাগারের চিত্রকর্ম এবং প্রতিবেশী শাসকদের দান করা চিত্রকর্ম।

সুবিধা 
ওয়াটসন জাদুঘর পরিদর্শনের সেরা সময় হলো অক্টোবর থেকে মার্চ পর্যন্ত যখন আবহাওয়া শীতল এবং মনোরম থাকে। এই সময় জাদুঘর এবং এর আশেপাশের এলাকা ঘুরে দেখার জন্য আদর্শ সময় বলে মনে করা হয়। ওয়াটসন জাদুঘর প্রতিদিন মঙ্গলবার থেকে রবিবার পর্যন্ত খোলা থাকে। এই জাদুঘরটি সোমবার দর্শকদের জন্য বন্ধ রাখা হয়। জাদুঘরের সময় হলো সকাল ৯:০০ থেকে দুপুর ১২:৪৫ এবং বিকেল ৩:০০ থেকে সন্ধ্যা ৬:০০ পর্যন্ত। জাদুঘরে প্রবেশের জন্য প্রতি প্রাপ্তবয়স্ক দর্শনার্থীকে ১০ টাকা এবং শিশু দর্শনার্থীকে ৫ টাকা করে প্রবেশ মূল্য দিতে হয়।

বার্ষিক অনুষ্ঠান 
প্রতি বছর জানুয়ারির দ্বিতীয় সপ্তাহে ওয়াটসন জাদুঘরে সপ্তাহব্যাপী ভারতীয় শিল্প সমৃদ্ধি উৎসবের আয়োজন করা হয়।

চিত্রশালা

তথ্যসূত্র 

গুজরাতের জাদুঘর
১৮৯৩-এ ভারতে প্রতিষ্ঠিত
ভারতের শিল্পকলা জাদুঘর ও গ্যালারি
১৮৯৩-এ প্রতিষ্ঠিত জাদুঘর
রাজকোট জেলার দর্শনীয় স্থান
রাজকোট
ভারত কলা ভবন

ভারত কলা ভবন হলো ভারতের বারাণসীর বেনারস হিন্দু বিশ্ববিদ্যালয়ে অবস্থিত একটি বিশ্ববিদ্যালয় জাদুঘর। এটি ভারতীয় শিল্প ও সংস্কৃতির জ্ঞান বিস্তারে সহায়ক ভূমিকা পালন করেছে। এটি বেনারস হিন্দু বিশ্ববিদ্যালয় এবং বারাণসী শহরের অন্যতম গুরুত্বপূর্ণ পর্যটন আকর্ষণ।

ইতিহাস 
ভারত কলা ভবনের ধারণাটি বাস্তব রূপ পায় ১৯২০ সালের ১ জানুয়ারী বারাণসীর গোদোলিয়ায় একটি অংশে ভারতীয় ললিত কলা পরিষদ প্রতিষ্ঠার মাধ্যমে। ১৯২০ থেকে ১৯৬২ সালের মধ্যে জাদুঘরের সংগ্রহ বারাণসীর বিভিন্ন স্থানে স্থানান্তরিত করা হয়। এরপর ১৯৫০ সালে জওহরলাল নেহেরু বর্তমান জাদুঘর ভবনের ভিত্তিপ্রস্তর স্থাপন করেন এবং ১৯৬২ সালে জাদুঘরটি বেনারস হিন্দু বিশ্ববিদ্যালয়ে তার বর্তমান অবস্থানে স্থানান্তরিত হয়। মহাত্মা গান্ধী তিনবার ভারত কলা ভবন পরিদর্শন করেছিলেন এবং তাঁর শেষ ভ্রমণে তিনি লিখেছিলেন "संग्रह बहुत अच्छा है" ("সংগ্রহটি খুব ভালো")।[ তথ্যসূত্র প্রয়োজন ]

মাইলফলক 
 ১৯২০: ভারতীয় ললিত কলা পরিষদ প্রতিষ্ঠিত হয়।
 ১৯২৬: ভারতীয় ললিত কলা পরিষদ গোদোলিয়া থেকে কামাখ্যা কেন্দ্রীয় হিন্দু বালক বিদ্যালয়ে স্থানান্তরিত হয়।
 ১৯২৯: রবীন্দ্রনাথ ঠাকুর (প্রথম চেয়ারম্যান) শিল্প ও কারুশিল্পের উপর মনোনিবেশ করার সিদ্ধান্ত নেন।
 ১৯২৯: ভারত কলা ভবন (ভারতীয় শিল্প জাদুঘর) নামের অধীনে ভারতীয় ললিত কলা পরিষদ থেকে কাশী নাগরী প্রচারিণী সভাতে স্থানান্তরিত হয়।
 ১৯৩০: কাশী নাগরী প্রচারিণী সভার ভারত কলা ভবনের আনুষ্ঠানিক উদ্বোধন করেন প্রফেসর অর্ধেন্দ্র কুমার গাঙ্গুলী।
 ১৯৪৫: রজত জয়ন্তী।
 ১৯৪৭: লন্ডনের প্রদর্শনীতে প্রদর্শনী ধার দেওয়া।
 ১৯৫০: নাগরী প্রচারিণী সভা থেকে বেনারস হিন্দু বিশ্ববিদ্যালয়ের মালব্য ভবনে সংগ্রহ স্থানান্তর।
 ১৯৫০: জওহরলাল নেহরু বর্তমান ভবনের ভিত্তিপ্রস্তর স্থাপন করেন।
 ১৯৬২: জওহরলাল নেহরু কর্তৃক নতুন ভবনের উদ্বোধন।
 ১৯৭০: সুবর্ণ জয়ন্তী।
 ১৯৭৭: প্রতাপচন্দ্র চন্দ্র কর্তৃক ভবনের পশ্চিম শাখার ভিত্তিপ্রস্তর স্থাপন।
 ১৯৮০: পদ্মবিভূষণ রাই কৃষ্ণদাসের মৃত্যু।
 ১৯৯০: অ্যালিস বোনার গ্যালারির উদ্বোধন।
 ১৯৯৫: প্ল্যাটিনাম জয়ন্তী।
 ২০১১: মহামনা পণ্ডিত মদনমোহন মালব্যের ১৫০তম জন্মবার্ষিকীতে, জাদুঘর একটি তথ্যচিত্র তৈরি করে এবং তাঁর উপর একটি বই প্রকাশ করে।

সংগ্রহ 
ভারত কলা ভবনে ১ম থেকে ১৫শ শতাব্দীর শিল্পকর্ম, বৌদ্ধ ও হিন্দু ভাস্কর্য, চিত্রকলা, পাণ্ডুলিপি, মুঘল মিনিয়েচার, চিত্রকর্ম, কিংখাপের বস্ত্র, সমসাময়িক শিল্পকর্ম এবং ব্রোঞ্জ মূর্তির সংগ্রহ রয়েছে। মৃৎশিল্প, ধাতব শিল্প, হাতির দাঁতের জিনিসপত্র, অলংকার, পোড়ামাটির পুঁতি এবং গুজরাটি, রাজস্থানী ও পাহাড়ি ক্ষুদ্রাকৃতির চিত্রকর্মের বিরল সংগ্রহও জাদুঘরে প্রদর্শিত হচ্ছে। ভারত কলা ভবনের মোট সংগ্রহ সংখ্যা ১০৪,৩৭৬।

প্রদর্শিত জিনিসপত্র 
 সংরক্ষিত উপকরণ
 প্রত্নতাত্ত্বিক উপকরণ
 অলঙ্করণ শিল্প
 ভারতীয় ডাকটিকিট
 সাহিত্যিক উপাদান
 চিত্রকলা
 ব্যক্তিগত সংগ্রহ
 বস্ত্র এবং পোশাক

সংগ্রহ

আরও দেখুন
 বেনারস হিন্দু বিশ্ববিদ্যালয়

তথ্যসূত্র 

১৯২০-এ প্রতিষ্ঠিত জাদুঘর
১৯২০-এ ভারতে প্রতিষ্ঠিত
উত্তরপ্রদেশের জাদুঘর
বারাণসীর দর্শনীয় স্থান
বেনারস হিন্দু বিশ্ববিদ্যালয়
ভারতের প্রত্নতাত্ত্বিক জাদুঘর
ভারতের শিল্পকলা জাদুঘর ও গ্যালারি
নিয়ার ফিল্ড কমিউনিকেশন

নিয়ার ফিল্ড কমিউনিকেশন ( এনএফসি ) হলো কতকগুলো যোগাযোগ প্রোটোকলের একটি সেট যা দুটি ইলেকট্রনিক ডিভাইসের মধ্যে চার সেন্টিমিটার বা তার কম দূরত্বে যোগাযোগে সক্ষম। এনএফসি একটি সহজ সেটআপের মাধ্যমে একটি কম গতির সংযোগ প্রদান করে যা এই সক্ষমতাসম্পন্ন তারবিহীন সংযোগের বুটস্ট্র্যাপিংয়ের জন্য ব্যবহার করা যেতে পারে।  অন্যান্য প্রক্সিমিটি কার্ড প্রযুক্তির মতো, এনএফসি  ইন্ডাক্টিভ কাপলিংয়ের ওপর ভিত্তি করে তৈরি করা হয় যা এনএফসি সক্ষমতাসম্পন্ন দুটি ডিভাইসের ইলেকট্রোম্যাগনেটিক কয়েকের মধ্যে ঘটে, যেমন- স্মার্টফোন। একক বা উভয় দিকে যোগাযোগকারী এনএফসি ১৩.৫৬ মেগাহার্জ ফ্রিকোয়েন্সি ব্যবহার করে যা বিশ্বব্যাপী উপলব্ধ লাইসেন্সবিহীন রেডিও ফ্রিকোয়েন্সি ISM ব্যান্ড। এটি ১০৬ থেকে ৮৪৮ কিলোবিট প্রতি সেকেন্ড পর্যন্ত ISO/IEC 18000-3 এয়ার ইন্টারফেস ডেটা রেট স্ট্যান্ডার্ডের সাথে তুলনীয়।

এনএফসি ফোরাম এই প্রযুক্তির সংজ্ঞা এবং প্রচারে সাহায্য করেছে পাশাপাশি এই সুবিধা প্রদানকারী ডিভাইস প্রত্যয়নের জন্য মানও নির্ধারণ করেছে।  ক্রেডিট কার্ডের মতো এনক্রিপশন অ্যালগরিদম প্রয়োগ করে এবং যদি সেগুলো ব্যক্তিগত এরিয়া নেটওয়ার্ক হিসেবে বিবেচিত হওয়ার মানদণ্ডে উত্তীর্ণ হয়, তাহলে এটি ব্যবহার নিরাপদ যোগাযোগ পাওয়া সম্ভব।

তথ্যসূত্র
লাল কেল্লা প্রত্নতাত্ত্বিক জাদুঘর

লাল কেল্লা প্রত্নতাত্ত্বিক জাদুঘর বর্তমানে লাল কেল্লার মুমতাজ মহলে অবস্থিত। এখানে মুঘল যুগের চিত্র, প্রত্নবস্তু, ক্যালিগ্রাফি, কাপড় ইত্যাদি রয়েছে।

ইতিহাস 
এই জাদুঘরটি আগে কেল্লার নহবত খানায় অবস্থিত ছিল। পরবর্তীতে মুমতাজ মহলে স্থানান্তরিত হয়, যা মূলত ব্রিটিশ সৈন্যদের মেস হিসেবে ব্যবহৃত হতো। জাদুঘরটি এখন ভারতীয় পুরাতত্ত্ব সর্বেক্ষণ-এর তত্ত্বাবধানে রয়েছে।

লালকেল্লার সম্পত্তি ও গহনার অধিকাংশই ১৭৪৭ সালে নাদির শাহের ভারত আক্রমণ-এর সময় এবং ১৮৫৭ সালের সিপাহী বিদ্রোহের পর লুণ্ঠিত ও চুরি হয়ে যায়। এগুলো পরবর্তীতে অনেক ব্যক্তিগত সংগ্রাহকদের কাছে ও ব্রিটিশ মিউজিয়াম, ব্রিটিশ লাইব্রেরি এবং ভিক্টোরিয়া অ্যান্ড অ্যালবার্ট মিউজিয়াম-এ বিক্রি হয়ে যায়। উদাহরণস্বরূপ, কোহিনূর হীরা, শাহজাহানের জেড মদের পেয়ালা এবং বাহাদুর শাহ দ্বিতীয়-এর মুকুট বর্তমানে লন্ডনে রয়েছে। ফলে, জাদুঘরটি মুঘল সম্পত্তি ও ঐতিহ্যের অংশমাত্র প্রদর্শন করতে সক্ষম।

তথ্যসূত্র 

দিল্লির জাদুঘর
লালকেল্লা
অশোক কুমার ভট্টাচার্য

অশোক কুমার ভট্টাচার্য (১ ফেব্রুয়ারি ১৯১৯ - ১১ জুন ২০১৬) ছিলেন একজন ভারতীয় প্রত্নতাত্ত্বিক, জাদুঘরবিদ, শিল্প ইতিহাসবিদ এবং সংস্কৃতের অধ্যাপক। তিনি অবসর গ্রহণের পূর্ব পর্যন্ত এক দশক ধরে কলকাতার ভারতীয় জাদুঘরের পরিচালক ছিলেন। ভারত সরকার তাকে ২০১৭ সালের এপ্রিল মাসে মরণোত্তর পদ্মশ্রী প্রদান করে।

ভট্টাচার্যের কৃতিত্বের সাক্ষী রেখে শিল্প, প্রত্নতত্ত্ব, লিপিবিদ্যা এবং মুদ্রাবিদ্যার বিভিন্ন প্রেক্ষাপটের উপর ২৯টি বই এবং বিশ্বজুড়ে জার্নালে শত শত গবেষণা প্রবন্ধ প্রকাশিত হয়েছে। ২০১২ সালে, জৈন মূর্তিতত্ত্বে তার অসামান্য অবদানের জন্য নতুন দিল্লিতে তাকে আচার্য হেমচন্দ্র সুরি সম্মানে ভূষিত করা হয়।

জীবনী
ভট্টাচার্য্য উত্তর কলকাতায় অধ্যাপক হরিমোহন ভট্টাচার্য্যের পরিবারে ১ ফেব্রুয়ারি ১৯১৯ সালে  জন্মগ্রহণ করেন। তিনি সাউথ সাবারবান স্কুল এবং স্কটিশ চার্চ কলেজে পড়াশোনা করেন। ১৯৪১ সালে কলকাতা বিশ্ববিদ্যালয় থেকে সংস্কৃতে স্নাতকোত্তর ডিগ্রি অর্জন করেন, যেখানে তাঁর মূল বিষয় ছিল শিলালিপি ও প্রতিমাশাস্ত্র। এরপর ১৯৫২ সালে আরবি-ফারসি ইতিহাসে দ্বিতীয় স্নাতকোত্তর ডিগ্রি লাভ করেন। উভয় ক্ষেত্রেই তিনি স্বর্ণপদক লাভ করেন। এই সময়ে তিনি "কবিতীর্থ" ও "পুরাতীর্থ" উপাধিতে ভূষিত হন। তিনি ১৯৪৪ সালে আইন শিক্ষা সম্পূর্ণ করেন। ১৯৪৯ সালে তিনি প্রেমচাঁদ রায়চাঁদ বৃত্তি লাভ করেন। ওই বছরেই তিনি ভারতীয় জাদুঘরে সহ-সংরক্ষক হিসেবে যোগ দেন। পরে ১৯৬৫ থেকে ১৯৭৫ সাল পর্যন্ত তিনি ভারতীয় জাদুঘরের পরিচালক হিসেবে দায়িত্ব পালন করেন এবং সেখান থেকেই অবসর গ্রহণ করেন।

তিনি ১১ জুন ২০১৬ সালে কলকাতায় লেক গার্ডেনসের নিজ বাসভবনে মৃত্যুবরণ করেন।

বই
তার লেখা বইগুলির মধ্যে উল্লেখযোগ্য:
পশ্চিমবঙ্গের মন্দিরগুলির উৎসর্গমূলক শিলালিপির সংগ্রহ (খ্রিস্টীয় ১৫০০ সাল থেকে খ্রিস্টীয় ১৮০০ সাল পর্যন্ত) – ১৯৮২
ভারতীয় সংস্কৃতির প্রদর্শনী: শিল্প ও প্রত্নতত্ত্ব – ১৯৯৫ 
ভারতে ফারসি-আরবি শিলালিপির সাংস্কৃতিক, ঐতিহাসিক ও রাজনৈতিক দিক – ১৯৯৯ 
দূর-পূর্ব এশিয়ার বৌদ্ধ মূর্তিকলা বিকাশে ভারতের অবদান – ২০০২ 
জাপানের প্রাচীন ও বৌদ্ধ প্রস্তরমূর্তি – ২০০৪ 
থাইল্যান্ডের বৌদ্ধ মূর্তিকলা: দক্ষিণ-পূর্ব এশীয় দৃষ্টিকোণ – ২০০৭
ভারতীয় মুদ্রাতত্ত্ব ও তার সাংস্কৃতিক দিক – ২০১০ 
জৈন মূর্তিকলার ঐতিহাসিক বিকাশ: একটি সমন্বিত অধ্যয়ন – ২০১০

তথ্যসূত্র

১৯১৯-এ জন্ম
২০১৬-এ মৃত্যু
২০শ শতাব্দীর ভারতীয় ইতিহাসবিদ
২০শ শতাব্দীর ভারতীয় প্রত্নতত্ত্ববিদ
২০শ শতাব্দীর ভারতীয় লেখক
২০শ শতাব্দীর বাঙালি
২১শ শতাব্দীর ভারতীয় প্রত্নতত্ত্ববিদ
২১শ শতাব্দীর ভারতীয় ইতিহাসবিদ
২১শ শতাব্দীর বাঙালি
ভারতীয় জাদুঘরবিদ
ভারতীয় শিল্প ইতিহাসবিদ
পশ্চিমবঙ্গের শিক্ষায়তনিক
বাঙালি ইতিহাসবিদ
বাঙালি লেখক
ভারতীয় সংস্কৃত পণ্ডিত
বাংলার সংস্কৃত পণ্ডিত
সংস্কৃত পণ্ডিত
বাঙালি হিন্দু
কলকাতার পণ্ডিত
অন্যান্য ক্ষেত্রে পদ্মশ্রী প্রাপক
কলকাতা বিশ্ববিদ্যালয়ের প্রাক্তন শিক্ষার্থী
স্কটিশ চার্চ কলেজের প্রাক্তন শিক্ষার্থী
খেলাফতে রব্বানী পার্টি

খেলাফতে রব্বানী পার্টি একটি বাংলাদেশী ইসলামপন্থী রাজনৈতিক দল। এটি ১৯৫২ সালে পাকিস্তানে একটি পূর্ব পাকিস্তান ভিত্তিক রাজনৈতিক দল হিসেবে প্রতিষ্ঠিত হয়েছিল।

ইতিহাস

পাকিস্তান আমল 
১৯৫২ সালে মূলত তমদ্দুন মজলিসের সমর্থক ও শুভানুধ্যায়ীরা সাবেক মুসলিম লীগ নেতা আবুল হাশিমের নেতৃত্বে খেলাফতে রব্বানী পার্টি গঠন করেন। ১৯৫২ সালের ভাষা আন্দোলনে গঠিত সর্বদলীয় কেন্দ্রীয় রাষ্ট্রভাষা কর্ম পরিষদে দলটির প্রতিনিধিত্ব ছিল। ১৯৫৪ সালের প্রাদেশিক পরিষদ নির্বাচনে দলটি আওয়ামী মুসলিম লীগ, কৃষক শ্রমিক পার্টি, নেজামে ইসলাম পার্টি ও গণতন্ত্রী দলের সাথে জোটবদ্ধ হয়ে যুক্তফ্রন্ট গঠন করে। নির্বাচনে খেলাফতে রব্বানীর শাহেদ আলী সুনামগঞ্জ থেকে এবং আবুল কাসেম চট্টগ্রামের পটিয়া-বোয়ালখালি থেকে নির্বাচিত হন। যুক্তফ্রন্ট জয়লাভ করে সরকার গঠন করে। আবুল হাশিম ১৯৫৬ সাল পর্যন্ত দলটির নেতৃত্ব দেন।

বাংলাদেশ আমল 
১৯৭৬ সালে যে রাজনৈতিক দলগুলোর সমন্বয়ে ইসলামিক ডেমোক্রেটিক লীগ গঠিত হয় তার মধ্যে খেলাফতে রব্বানী অন্যতম। রব্বানী পার্টির এ কে এম রফিক উল্লাহ চৌধুরী ডেমোক্রেটিক লীগের সহ-সভাপতি নিযুক্ত হন। ১৯৮৪ সালে মুহাম্মদুল্লাহ হাফেজ্জীর নেতৃত্ব গঠিত এরশাদ-বিরোধী সম্মিলিত সংগ্রাম পরিষদেও যুক্ত ছিল দলটি। 

বর্তমানে খেলাফতে রব্বানী ইসলামী ঐক্যজোটভুক্ত একটি দল। দলটি নির্বাচন কমিশনে নিবন্ধিত নয়। ফয়জুল হক জালালাবাদী দলটির নেতৃত্ব দিচ্ছেন।

অঙ্গ ও সহযোগী সংগঠন

ইসলামী ছাত্র শক্তি 

পাকিস্তান ইসলামী ছাত্র শক্তি ছিল খেলাফতে রব্বানী পার্টির ছাত্র সংগঠন। ১৯৫৪ সালে ফরমান উল্লাহ খানের নেতৃত্বে সংগঠনটি প্রতিষ্ঠিত হয়। বাংলাদেশের সাবেক প্রধানমন্ত্রী মওদুদ আহমদ ছাত্রজীবনে সংগঠনটির সাথে সম্পৃক্ত ছিলেন।

তথ্যসূত্র 

 
১৯৫২-এ পূর্ব পাকিস্তানে প্রতিষ্ঠিত
সমাজতন্ত্রী দল
বাংলাদেশের ইসলামি রাজনৈতিক দল
পাকিস্তানের বিলুপ্ত রাজনৈতিক দল
ইসলামী ঐক্যজোট
১৯৫২-এ প্রতিষ্ঠিত রাজনৈতিক দল
আবদুল রশিদ কাবুলি

আবদুল রশিদ কাবুলি (জন্ম: ১৫ আগস্ট ১৯৩৬) ছিলেন ভারতের জম্মু ও কাশ্মীর রাজ্যের একজন রাজনীতিবিদ। তিনি ন্যাশনাল কনফারেন্স রাজনৈতিক দলের সদস্য ছিলেন এবং দুবার শ্রীনগর লোকসভা আসন থেকে সংসদ সদস্য হিসেবে দায়িত্ব পালন করেছিলেন।[ তথ্যসূত্র প্রয়োজন ]

নির্বাচনী কর্মক্ষমতা

তথ্যসূত্র 

কাশ্মীরি মুসলিম
জম্মু ও কাশ্মীরের স্বতন্ত্র রাজনীতিবিদ
জম্মু ও কাশ্মীরের জনতা পার্টির রাজনীতিবিদ
কাবুলের ব্যক্তি
জীবিত ব্যক্তি
১৯৩৬-এ জন্ম
জম্মু ও কাশ্মীরের লোকসভা সদস্য
কাশ্মীরি রাজনীতিবিদ
জম্মু ও কাশ্মীর ন্যাশনাল কনফারেন্সের রাজনীতিবিদ
২০শ শতাব্দীর ভারতীয় মুসলিম
শ্রীনগরের রাজনীতিবিদ
অষ্টম লোকসভার সদস্য
সপ্তম লোকসভার সদস্য
জম্মু ও কাশ্মীর বিধানসভার সদস্য ১৯৭৭-১৯৮৩
পাকিস্তান প্রাকৃতিক ইতিহাস জাদুঘর

পাকিস্তান মিউজিয়াম অফ ন্যাচারাল হিস্ট্রি (পিএমএনএইচ), (    ) ১৯৭৬ সালে প্রতিষ্ঠিত,  পাকিস্তানের রাজধানী ইসলামাবাদে অবস্থিত একটি পাবলিক প্রাকৃতিক ইতিহাস জাদুঘর ।  

এখানে প্রদর্শনী এবং গ্যালারি রয়েছে যা দেশের বাস্তুবিদ্যা, ভূতত্ত্ব এবং জীবাশ্মবিদ্যা সম্পর্কে তথ্য প্রদর্শন করে এবং প্রদান করে। বর্তমানে, জাদুঘরে ৬,০০,০০০ এরও বেশি জিনিসপত্রের সংগ্রহ রয়েছে।  জাদুঘরটি একটি গবেষণা কেন্দ্র হিসেবেও কাজ করে এবং লোক বিরসা জাদুঘরের সাথে ঘনিষ্ঠভাবে কাজ করে। জাদুঘরটি শুক্রবার ছাড়া প্রতিদিন সকাল ১০টা থেকে বিকাল ৫টা পর্যন্ত জনসাধারণের জন্য উন্মুক্ত থাকে।  জাদুঘরটি বিজ্ঞান ও প্রযুক্তি মন্ত্রণালয়ের অধীনে পাকিস্তান বিজ্ঞান ফাউন্ডেশন দ্বারা পরিচালিত হয়।

প্রদর্শনী এবং গ্যালারি 

 জৈবিক গ্যালারি - তাদের নিজ নিজ আবাসস্থলে চিত্রিত বন্য উদ্ভিদ এবং প্রাণীজগৎ প্রদর্শন এবং আলোচনা করে। 
 পরিবেশগত গ্যালারি - একটি শিক্ষামূলক বিভাগ যেখানে পরিবেশগত চক্র, আবাসস্থল এবং পরিবেশগত সমস্যাগুলি ভিজ্যুয়াল এবং অডিওর মাধ্যমে আলোচনা করা হয়। 
 রত্নপাথরের গ্যালারি - কাঁচা এবং কাটা এবং পালিশ করা বিভিন্ন ধরণের রত্ন দেখায়।
 প্যালিওন্টোলজি গ্যালারি - জীবাশ্ম এবং তাদের গবেষণা প্রদর্শন করে। নৃবিজ্ঞান নিয়ে চিত্রকর্ম এবং লেখার মাধ্যমেও আলোচনা করা হয়, যার মধ্যে অস্ট্রালোপিথেকাসের খুলিও রয়েছে। দেয়ালচিত্রগুলিতে প্রাগৈতিহাসিক যুগের চিত্র ফুটে উঠেছে। 
 টেথিস গ্যালারি - পাকিস্তানের সমুদ্রবিদ্যা, পেট্রোলজি, পেডোলজি এবং খনিজবিদ্যা সম্পর্কে তথ্য প্রদান করে। এটি সমুদ্রের দৃশ্যের একটি ত্রিমাত্রিক চিত্র এবং একটি তিমির কঙ্কাল প্রদর্শন করে। লবণাক্ত অঞ্চলের বিভিন্ন দিকও বিস্তারিতভাবে অধ্যয়ন করা হয়। 
 ভার্চুয়াল ওরিয়েন্টেশন গ্যালারি - এটি দর্শনার্থীদের পুরো জাদুঘরটি ঘুরে না দেখে উপরের সমস্ত গ্যালারির ভার্চুয়াল ট্যুর করার সুযোগ দেয়। এই নতুন গ্যালারিটি ২০১৬ সালে চালু করা হয়েছিল।

মহাপরিচালকগণ 
 ডঃ সায়মা হুমা তানভীর-২০২১ সালে জাদুঘরের মহাপরিচালক হিসাবে দায়িত্ব পালন করছেন।

ইভেন্টগুলি 
পিএমএনএইচ জানিয়েছে, পিএমএনএইচ একটি বৃহৎ তিমি হাঙর অধিগ্রহণ করে যা ২০১২ সালে করাচি ফিশ হারবারে অবতরণ করে। এই তিমি হাঙরের দৈর্ঘ্য ছিল প্রায়  এবং ওজন ছিল ১৬ টন। এর লিভারের ওজন প্রায় , পেট ছিল প্রায় , এবং ডিম্বাশয়ের ওজন ছিল  এবং প্রায় ১৫০০টি ডিম ছিল। ২০১২ সালের ৬ ফেব্রুয়ারি আরব সাগরের পাকিস্তানি ভূখণ্ডের গোরা বারি এলাকায় স্থানীয় জেলেরা হাঙরটিকে দেখতে পান।[ তথ্যসূত্র প্রয়োজন ] তাদের মতে, এটি তখন জীবিত ছিল কিন্তু সমুদ্রের তীরে টেনে নিয়ে যাওয়ার আগেই মারা যায়। মাছটি ৭ ফেব্রুয়ারী, ২০১২ তারিখে করাচি ফিশ হারবারে আনা হয়েছিল এবং ২০০,০০০ টাকায় নিলামে তোলা হয়েছিল। জাদুঘরটি এই হাঙরটি কিনে শুকনো নমুনা হিসেবে স্থাপন করে। তবে, পেশাদার ট্যাক্সিডার্মি দক্ষতার অভাব এবং দুর্বল রক্ষণাবেক্ষণের কারণে, নমুনাটি বেশ কয়েকবার পুনরায় রঙ এবং মেরামত করা সত্ত্বেও দ্রুত নষ্ট হয়ে যাচ্ছে।

তথ্যসূত্র 

১৯৭৬-এ পাকিস্তানে প্রতিষ্ঠিত
পাকিস্তানের কেন্দ্রীয় বিভাগ ও সংস্থা
উইকিউপাত্তে স্থানাঙ্ক আছে
সংস্কৃতি জাদুঘর

সংস্কৃতি জাদুঘর হল তিনটি জাদুঘরের সমষ্টি, যথা: দৈনন্দিন শিল্পকলার জাদুঘর, ভারতীয় টেরাকোটার জাদুঘর (উপজাতি শিল্পকলা) এবং বস্ত্রবয়ন কলা জাদুঘর। এটি আনন্দগ্রামের সংস্কৃতি কেন্দ্র চত্বরে অবস্থিত।  এই চত্বরটি  আট একর জায়গা জুড়ে বিস্তৃত এবং নয়াদিল্লি থেকে ১০ কিলোমিটার দক্ষিণে, দিল্লির উপকণ্ঠে মহরৌলি-গুরুগ্রাম রোডের কাছে আয়া নগরে অবস্থিত। নিকটতম দিল্লি মেট্রো স্টেশন হল অর্জন গড়। এটি ইয়েলো লাইনে অবস্থিত।

১৯৭৮ সালে প্রতিষ্ঠিত নয়াদিল্লি ভিত্তিক একটি অলাভজনক সংস্থা সংস্কৃতি ফাউন্ডেশনের তত্ত্বাবধানে ১৯৯০ সালে ও পি জৈন  দ্বারা জাদুঘরটি প্রতিষ্ঠিত হয়েছিল।

সংস্কৃতি ফাউন্ডেশন 

সংস্কৃতি প্রতিষ্ঠান বা সংস্কৃতি ফাউন্ডেশন হল দিল্লিতে অবস্থিত একটি অলাভজনক সংস্কৃতি ও শিল্প প্রচার সংস্থা যা ১৯৭৯ সালে প্রতিষ্ঠিত হয়েছিল, যার ট্রাস্টি হিসেবে রয়েছেন ওপি জৈন, এলএম সিংভি, ডঃ এএম সিংভি এবং সুদর্শন আগরওয়াল। প্রাথমিক বছরগুলিতে এটি মূলত এর সদস্যদের দ্বারা ব্যক্তিগতভাবে অর্থায়ন করা হত, পরে এটি সরকারী তহবিল এবং ভারতীয় সাংস্কৃতিক সম্পর্ক পরিষদ, এবং ফোর্ড ফাউন্ডেশনের মতো সংস্থাগুলি এবং সম্প্রতি বেসরকারি সংস্থাগুলি থেকেও অর্থায়ন পেয়েছিল।  বর্তমান কেন্দ্র প্রাঙ্গণের নির্মাণ কাজ শুরু হয় ১৯৮৯ সালে। বর্তমানে ফাউন্ডেশনটি এখানে শিল্পীদের জন্য আবাসিক প্রোগ্রাম এবং পণ্ডিত, শিল্পী ও কারিগরদের জন্য কর্মশালা পরিচালনা করে। এছাড়া এখানে আবাসিক স্টুডিও, একটি গ্রন্থাগার, একটি অ্যাম্ফিথিয়েটার এবং একটি আর্ট গ্যালারিও রয়েছে।

প্রথম উদ্যোগ হিসেবে, ফাউন্ডেশনটি ১৯৭৯ সালে ‘সংস্কৃতি পুরস্কার’ চালু করে, যা ২০-৩৫ বছর বয়সী প্রতিশ্রুতিশীল তরুণ প্রতিভাদের জন্য দেওয়া হয়। এই পুরস্কার সাহিত্য, শিল্প, সঙ্গীত, নৃত্য, থিয়েটার, সাংবাদিকতা এবং সামাজিক ও সাংস্কৃতিক কৃতিত্ব, এই পাঁচটি প্রধান ক্ষেত্রে প্রদান করা হয়।

১৯৮৪ সালে প্রতিষ্ঠিত ‘দৈনন্দিন শিল্প জাদুঘর’-এ দৈনন্দিন জীবনে ব্যবহৃত বিভিন্ন জিনিসপত্র সংরক্ষিত আছে। জাদুঘরবিদ জ্যোতিন্দ্র জৈন ফাউন্ডেশনের ট্রাস্টি এবং পরিচালক।

ভারতীয় টেরাকোটার জাদুঘর 
এই জাদুঘরে ভারতের আদিবাসী অঞ্চলের ১,৫০০ টিরও বেশি পোড়ামাটির শিল্প, ভাস্কর্য এবং মূর্তি রয়েছে, যা সংশ্লিষ্ট আদিবাসী শিল্পের পটভূমিতে প্রদর্শিত হয়েছে।

দৈনন্দিন শিল্প জাদুঘর 

এটিতে "দৈনন্দিন শিল্প" নামে পরিচিত একটি সংগ্রহ রয়েছে, যেখানে কারিগররা খেলনা, বাদাম, কাপ, তরকারী, চামচ এবং বাড়ির মন্দির, উপাসনার জিনিসপত্রের মতো কার্যকরী দৈনন্দিন গৃহস্থালীর জিনিসপত্রকে শিল্পকর্মে রূপান্তরিত করে।

বস্ত্রবয়ন কলা জাদুঘর 
ভারতের বস্ত্র ঐতিহ্যের বৈচিত্র্যময় ও গুরুত্বপূর্ণ দিকগুলোর একটি প্রদর্শনী।

তথ্যসূত্র 

ভারতের সাংস্কৃতিক ঐতিহ্য
টেরাকোটা
ভারতের শিল্পকলা জাদুঘর ও গ্যালারি
দিল্লির জাদুঘর
উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
ভারতের আলংকারিক শিল্প জাদুঘর
ভারতের বস্ত্রবয়ন জাদুঘর
১৯৯০ সালে প্রতিষ্ঠিত শিল্প জাদুঘর এবং প্রদর্শনী
১৯৯০-এ দিল্লিতে প্রতিষ্ঠিত
হাজি আনায়াত আলি

হাজি আনায়ত আলি একজন ভারতীয় রাজনীতিবিদ এবং লাদাখ কেন্দ্রশাসিত অঞ্চলের কার্গিলের একজন হোটেল ব্যবসায়ী। তিনি জম্মু ও কাশ্মীর বিধান পরিষদের শেষ চেয়ারম্যান ছিলেন, যা বিলুপ্তির আগে পূর্বতন জম্মু ও কাশ্মীর রাজ্যের দ্বিকক্ষ বিশিষ্ট আইনসভার উচ্চকক্ষ ছিল।

রাজনৈতিক জীবন 
২০০২ সালের জম্মু ও কাশ্মীর রাজ্য বিধানসভা নির্বাচনে কার্গিলের ভবিষ্যৎ প্রথম ক্যাবিনেট মন্ত্রী হাজি নিসার আলির নির্বাচনী প্রচারণা হাজি আনায়াত আলির পরিবহন অফিস কম্পাউন্ড থেকে শুরু হয়েছিল যা একটি বিশাল সাফল্য ছিল। ২০০৮ সালের বিধানসভা নির্বাচনে ইসলামিয়া স্কুল কার্গিলের যুব শাখার সভাপতি হিসেবে হাজী আনায়াত আলীর সমর্থন জাতীয় সম্মেলনের জন্য জেলার দুটি বিধায়ক আসনে জয়লাভের ক্ষেত্রে উপকারী প্রমাণিত হয়েছিল। ২০০৮ সালের এলএএইচডিসি কারগিল নির্বাচনও তার সমর্থিত প্রার্থীদের পক্ষে গিয়েছিল।

২০০৯ সালের ভারতীয় সাধারণ নির্বাচনে লাদাখের এমপি আসনটি ইসলামিয়া স্কুল কার্গিল সমর্থিত স্বতন্ত্র প্রার্থী হাজী গোলাম হাসান খানের দখলে যায় এবং হাজী আনায়াত আলী যুব শাখার সভাপতি হন।

২০১৪ সালের শেষের দিকে হাজি আনায়াত আলি জম্মু ও কাশ্মীর পিপলস ডেমোক্রেটিক পার্টিতে যোগ দেন, যা তখন একটি বেপরোয়া পদক্ষেপ বলে বিবেচিত হত কারণ কার্গিলে পিডিপির কোনও সমর্থন ভিত্তি ছিল না। তবে কার্গিলের রাজনৈতিক দৃশ্যপটে তৃতীয় বিকল্পের অন্তর্ভুক্তি জনসাধারণের দ্বারা সাদরে গৃহীত হয়েছিল।

২০১৪ সালের বিধানসভা নির্বাচনের ফলাফল পিডিপিকে কার্গিল জেলার জটিল ও প্রতিযোগিতামূলক রাজনৈতিক সমীকরণে একটি গুরুত্বপূর্ণ রাজনৈতিক ফ্যাক্টর হিসেবে প্রতিষ্ঠিত করে, কারণ নির্বাচনে হেরে গেলেও তারা মোট ভোটের প্রায় ৩০%  ভোট পেতে সক্ষম হয়। ২০১৫ সালের গোড়ার দিকে তিনি কার্গিলের প্রতিনিধিত্ব করে জম্মু ও কাশ্মীরের বিধান পরিষদের সদস্য হিসেবে মনোনীত হন।

১২ এপ্রিল ২০১৫ তারিখে তিনি বিধান পরিষদের চেয়ারম্যান হিসেবে মনোনীত হন।

২৬শে আগস্ট ২০১৯ তারিখে তিনি পিডিপি ত্যাগ করে নয়াদিল্লির সদর দপ্তরে ভারতীয় জনতা পার্টিতে যোগদান করেন।

১৬ অক্টোবর ২০১৯ তারিখে জম্মু ও কাশ্মীরের পুনর্গঠনের পর বিধান পরিষদ বিলুপ্ত করা হয়। আলি ছিলেন পরিষদের শেষ চেয়ারম্যান।

তথ্যসূত্র 

জম্মু ও কাশ্মীর বিধানসভার সদস্য ২০০২-২০০৮
জন্মের বছর অনুপস্থিত (জীবিত ব্যক্তি)
কার্গিল জেলার ব্যক্তি
জীবিত ব্যক্তি
জম্মু ও কাশ্মীর বিধান পরিষদের সদস্য
জম্মু ও কাশ্মীর পিপলস ডেমোক্রেটিক পার্টির রাজনীতিবিদ
লাদাখের ভারতীয় জনতা পার্টির রাজনীতিবিদ
সুমন লতা ভগত

সুমন লতা ভগত একজন ভারতীয় রাজনীতিবিদ এবং জম্মু ও কাশ্মীর সরকারের প্রাক্তন স্বাস্থ্য ও চিকিৎসা শিক্ষা মন্ত্রী। তিনি ভারতীয় জাতীয় কংগ্রেসের একজন নেত্রী এবং জম্মু ও কাশ্মীর বিধানসভার একটি আসন রণবীর সিং পুরা নির্বাচনী এলাকা থেকে নির্বাচিত হয়েছিলেন।[ তথ্যসূত্র প্রয়োজন ]

তথ্যসূত্র 

২১শ শতাব্দীর ভারতীয় নারী রাজনীতিবিদ
জন্মের বছর অনুপস্থিত (জীবিত ব্যক্তি)
জম্মু ও কাশ্মীর বিধানসভার নারী সদস্য
জম্মু ও কাশ্মীর বিধানসভার সদস্য ২০০২-২০০৮
জম্মু ও কাশ্মীরের ভারতীয় জাতীয় কংগ্রেসের রাজনীতিবিদ
জম্মু জেলার ব্যক্তি
জীবিত ব্যক্তি
টিফানি ইয়াং

স্টেফানি ইয়াং হুয়াং (কোরিয়ান নাম: হুয়াং মি-ইয়ং; হানগুল: 황미영; হাঞ্জা: 黃美英; জন্ম: ১ আগস্ট, ১৯৮৯) একজন মার্কিন গায়িকা ও নৃত্যশিল্পী। তিনি তাঁর মঞ্চ নাম টিফানি অথবা টিফানি ইয়ং নামে পরিচিত। তিনি ক্যালিফোর্নিয়াতে জন্মগ্রহণ করেন, তবে পনেরো বছর বয়সে দক্ষিণ কোরিয়ায় যান সঙ্গীত ক্যারিয়ার শুরু করার জন্য। তিনি কন্যা গায়কদল গার্লস জেনারেশন এবং এর উপ-একক গার্লস’ জেনারেশন-টিটিএস-এর সদস্য।

বিতর্ক  
২০১৬ সালের ১৫ আগস্ট, কোরিয়ার স্বাধীনতা দিবসে তিনি একটি জাপানি উদীয়মান সূর্য পতাকা পোস্ট করায় কোরিয়ান সোশ্যাল মিডিয়াতে তীব্র সমালোচনার মুখে পড়েন।

তথ্যসূত্র

১৯৮৯-এ জন্ম
জীবিত ব্যক্তি
সান ফ্রান্সিস্কোর অভিনেত্রী
মার্কিন পপ গায়িকা
দক্ষিণ কোরীয় নারী আইডল
দক্ষিণ কোরীয় টেলিভিশন অভিনেত্রী
সান ফ্রান্সিস্কোর সঙ্গীতশিল্পী
২১শ শতাব্দীর মার্কিন অভিনেত্রী
২১শ শতাব্দীর মার্কিন গায়িকা
কাফিল-উর-রেহমান

কাফিল-উর-রেহমান একজন ভারতীয় রাজনীতিবিদ যিনি জম্মু ও কাশ্মীরের কর্ণাহ বিধানসভা কেন্দ্রের বিধায়ক হিসেবে দায়িত্ব পালন করেছেন। তিনি জম্মু ও কাশ্মীর ন্যাশনাল কনফারেন্সের সদস্য। কাফিল-উর-রেহমানের রাজনৈতিক যাত্রা শুরু হয় ২০০২ সালের জম্মু ও কাশ্মীর বিধানসভা নির্বাচনে, যেখানে তিনি কর্ণাহ নির্বাচনী এলাকা থেকে প্রতিদ্বন্দ্বিতা করেন এবং জয়ী হন এবং বিধায়ক হন। ২০০৮ সালের বিধানসভা নির্বাচনে তিনি আবার কর্ণাহ আসন থেকে প্রতিদ্বন্দ্বিতা করেন এবং দ্বিতীয়বারের মতো বিধায়ক নির্বাচিত হন।

তথ্যসূত্র 

জম্মু ও কাশ্মীর বিধানসভার সদস্য ২০০৮-২০১৪
জম্মু ও কাশ্মীর বিধানসভার সদস্য ১৯৯৬-২০০২
জন্মের বছর অনুপস্থিত (জীবিত ব্যক্তি)
জীবিত ব্যক্তি
জম্মু ও কাশ্মীর ন্যাশনাল কনফারেন্সের রাজনীতিবিদ
কুপওয়াড়া জেলার ব্যক্তি
জম্মু ও কাশ্মীর বিধানসভার সদস্য ২০০২-২০০৮
শেখ মুস্তাফা কামাল

শেখ মুস্তাফা কামাল একজন ভারতীয় রাজনীতিবিদ এবং জম্মু ও কাশ্মীরের জম্মু ও কাশ্মীর ন্যাশনাল কনফারেন্স  দলের অন্যতম নেতা। তিনি ১৯৮৩, ১৯৮৭ এবং ১৯৯৬ সালে গঠিত রাজ্য মন্ত্রিসভায় দায়িত্ব পালন করেছিলেন।

কামাল কাশ্মীরি নেতা শেখ আবদুল্লাহর ছেলে, জম্মু ও কাশ্মীরের প্রাক্তন মুখ্যমন্ত্রী ফারুক আবদুল্লাহর ভাই এবং মুখ্যমন্ত্রী ওমর আবদুল্লাহর চাচা।

তথ্যসূত্র 

জম্মু ও কাশ্মীর বিধান পরিষদের সদস্য
জম্মু ও কাশ্মীর বিধানসভার সদস্য ১৯৯৬-২০০২
জম্মু ও কাশ্মীর বিধানসভার সদস্য ১৯৮৭-১৯৯৬
জম্মু ও কাশ্মীর বিধানসভার সদস্য ২০০২-২০০৮
জম্মু ও কাশ্মীর ন্যাশনাল কনফারেন্সের রাজনীতিবিদ
জন্মের স্থান অনুপস্থিত (জীবিত ব্যক্তি)
জন্মের বছর অনুপস্থিত (জীবিত ব্যক্তি)
জীবিত ব্যক্তি
জম্মু ও কাশ্মীরের রাজ্য মন্ত্রিপরিষদের মন্ত্রী
আবদুল্লাহ পরিবার (রাজনীতি)